text: Musiker-løn presser festival-budget
  25 marts 2013 kl. 13.53
  Budgettet bliver presset af kunstnernes honorarer - og de stiger hele tiden, kan Jelling Musikfestival konstatere.
  - Musiker- honorarerne er i eksplosion, siger Lars ?Charlie? Mortensen til DR P4 Trekanten. I og med at cd-salget er faldet for musikerne, så er der kun én indtægtskilde for dem, og det er at tage ud at spille. Det vil sige, at honorarerne stiger voldsomt. Det er klart, at det har noget at sige, hvordan økonomien ser ud i forhold til de navne, man køber.
  Det mærker Jelling Musikfestival hvert år. Også nogle af de store danske navne, f.eks. Volbeat, er blevet dyre.
  Årets dyreste navn på plakaten er dog canadiske Bryan Adams, som også spillede i Jelling i 2008.
  